Asuncion
Asuncion (inglise keeles Asuncion Island, Ascuncion Island, tšamorro keeles Assongsong) on vulkaaniline saar Vaikses ookeanis Mariaanide saarestikus Põhja-Mariaanide territooriumil 101 km Agrihanist loodes[viide?], 37 km Maugi saartest kagus[viide?] ja 175 km Paganist edelas. Peasaarest Saipanist jääb ta umbes 490 km põhja poole. Asuncionist põhja poole jäävad Põhja-Mariaanide vulkaanikaares Maugi saared ja Farallon de Pajaros. Euraasia manner on umbes 2500 km kaugusel. Põhjalooderannikul on väike saar. Edelarannikul on 0,22 hektari suurune saar ja kaks kaljut meres. Saare pindala on 7,31 km²[viide?] või 7,33 km² või 7,4 km². Saar on elliptilise kujuga. Pikkus on 3,4 km, laius 2,6 km. Teistel andmetel on saare läbimõõt 3–3,25 km. Rannajoone pikkus on 10,5 km (mõõtkavas 1:500 000). Saar on alates 17. sajandi lõpust asustamata. Seda külastatakse aeg-ajalt. Kunagistest asulatest on jälgi.